### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Elin Lauridsen og anlægsbevilling til etablering af ladeinfrastruktur på kommunens busanlæg.

### Resumé

Der er ca. 185 bybusser i [adresse], der skal omstilles til el. De første elbusser er sat i drift og de næste leveres i foråret 2022. Herefter idriftsættes ca. 30 elbusser årligt frem mod 2027.

De næstkommende elbusser kan først sættes i drift, når der er etableret ladeinfrastruktur til dem på [adresse]. Det foreslås derfor, at Byrådet godkender anlægsinvesteringerne i ladeinfrastruktur på 16,4 mio. kr. til etape 2, som omfatter ladeinfrastruktur til 29 busser.

Etablering af ladeinfrastruktur har nogle afledte konsekvenser for busanlægget [adresse], hvor administrative lokaler nedrives og der skal ske en regulering af huslejen.

Efter etape 2 udestår derfor en løsning på administrationslokaler, huslejetilpasning og etape 3 i etablering af ladeinfrastruktur. Byrådet forelægges indstillinger herom i 2022.

Etape 3 i etablering af ladeinfrastruktur har et forventet udgiftsniveau på 47,5 mio. kr. Hertil kommer udgifter til administrationslokaler.

### Indstilling

Det indstilles:

At 1) der afsættes rådighedsbeløb med tilhørende anlægsbevilling på 16,4 mio. kr. til etablering af etape 2 af ladeinfrastruktur på [adresse] busanlæg. Dette omfatter projektering og etablering af ladeinfrastruktur til 29 elbusser samt støjmur på et af [adresse].

At 2) der udmøntes 7,3 mio. kr. fra reserven afsat til ladestandere til elbiler ved kommunale bygninger og 9,1 mio. kr. fra midler afsat til kollektiv trafik i 2024 i Investeringsplan 2024-2033.

At 3) det tages til efterretning, at der fortsat er et finansieringsbehov i forhold til de udestående forhold, administrationslokaler og etape 3 i etablering af ladeinfrastruktur på [adresse].

### Sagens forløb

02-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-12-2021 Magistraten

Fremsendes til [adresse] med bemærkning, at Magistraten i mødet den 6. december 2021 anbefaler, at byrådet tiltræder Magistratsafdelingen for Teknik og Miljøs indstilling af 1. december 2021.

Rådmand Elin Henriksen tog forbehold for finansiering fra reserven afsat til ladestandere for biler.

 15-12-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.